Pielikums

ZPRAP 17.05.2022., Lēmumam Nr.57, Prot Nr.12.

**Projekta idejas veidlapa**

|  |  |  |
| --- | --- | --- |
|  |  |  |
| 1. | **Ministrijas struktūrvienība, padotības iestāde, arī atvasināta publiskā persona, un kapitālsabiedrība**, kas iesniedz projekta ideju izskatīšanai IPIK | Zemgales plānošanas reģions |
| 2. | **Projekta** **nosaukums** (arī angļu valodā, ja projekta valoda būs angļu valoda) | Inovatīvi un viedi politikas instrumenti Eiropas lauku attīstībai - INSPIRE  /  Innovative and Smarter Policy Instruments for Rural Europe – INSPIRE |
| 3. | **Projekta statuss uz idejas iesniegšanas brīdi** (piemēram, uzsākta projekta izstrāde, izstrādāts tehniskais projekts, projekts sagatavots iesniegšanai otrajā atlases kārtā) | Projekts ir izstrādes posmā. |
| 4. | **Programmas**/aktivitātes, kurā plānots pieteikt projektu, **pilns nosaukums latviešu un angļu valoda (ja attiecināms)**  Datumi, no kura **līdz kuram** projektus var iesniegt programmā, **saite uz programmas tīmekļa vietni**, kur norādīti programmas līdzfinansējuma saņemšanas nosacījumi | Interreg Europe 2021-2027  **Uzsaukums:** 1.uzskaukums (1st call), 05.04.2022 – 31.05.2022  <https://www.interregeurope.eu/projects/apply-for-funding/> |
| 5. | Īss projekta ietvaros **plānoto darbību apraksts** (darbības, pasākumi, arī mērķa grupas) | **Projekta mērķis:**  INSPIRE projekta mērķis ir uzlabot attīstības dokumentus (programma, stratēģija, rīcības plāns) Eiropas reģionos, piemērojot “viedo ciemu” koncepciju. Viedo ciemu koncepcija ir digitālo darbību īstenošana, kuras mērķis ir kopā ar reģionālām ieinteresētajām pusēm veidot uz inovācijām balstītas lauku kopienas, kas izmanto informācijas un komunikācijas tehnoloģijas (IKT), lai uzlabotu savu sociālo un ekonomisko vidi.  Projekta partneru reģionu, tostarp Zemgales reģiona, mērķis ir kopīgi ar vietējam iesaistītājam pusēm radīt konkrētus viedos risinājumus lauku mazo un vidējo uzņēmumu (MVU) atbalstam “veido ciemu” kontekstā.  **Projekta mērķa grupa:**  Pašvaldības, valsts iestādes, attīstības politikas veidotāji, uzņēmējdarbības atbalsta organizācijas t.sk. lauku MVU atbalsta organizācijas, lauku MVU pārstāvji, IKT jomas eksperti.  **Projekta aktivitātes:**   * Sekmēt valsts iestāžu un MVU atbalsta organizāciju kapacitāti un zināšanas “viedo ciemu” politikas atbalstā; * Uzlabot nacionālo/reģionālo politiku “viedo ciemu” jomā; * Uzlabot reģionālo uzņēmējdarbības atbalsta speciālistu zināšanas un izpratni par IKT risinājumiem lauku MVU; * Pilotprojekts par inovatīva starpreģionālā IKT risinājuma integrāciju lauku MVU atbalstam; * Starptautiskās darba grupas; * Reģionālās iesaistīto pušu darba grupas; * Pieredzes apmaiņas vizītes; * Reģionālo un starptautisko labo prakšu identificēšana un pārņemšana. |
| 6. | Īss projekta ietvaros **sasniedzamo rezultātu apraksts** (iekārtas, būves, infrastruktūra, rokasgrāmatas, filmas, pētniecības darbi u.tml.) | **Projekta rezultāti:**   * Uzlabotas publiskā sektora speciālistu zināšanas par “viedo ciemu” koncepciju un atbalsta politiku, kā arī IKT inovatīvu risinājumu pielietojumu laku MVU atbalstam. * “Viedo ciemu” politikas rekomendācijas, vadlīnijas un labās prakses nodrošināšana ar iespējamo rezultātu pārnesi Zemgales reģionā; * Lauku MVU skaita palielinājums, kas izmanto IKT risinājumus; * Inovatīva IKT risinājuma pilotprojekts Zemgales lauku MVU atbalstam. |
| 7. | **Projekta sasaiste ar nozares politikas plānošanas dokumentiem un nozares politikas ieviešanu** (atsauces uz politikas plānošanas dokumentiem, normatīvajiem aktiem, vadlīnijām un tml.), | REĢIONĀLĀ PROGRAMMA:  Projekta ideja atbilst Zemgales plānošanas reģiona Attīstības programmas 2021.-2027. gadam P3 prioritātei “Uzņēmumu izaugsme un konkurētspēja”, ievērojot Rīcības virziena 3.4. “Cilvēkkapitāla piesaiste, uzņēmīguma un atvērtās inovācijas kompetenču stiprināšana (t.sk. tūrismā)” un Rīcības virziena 3.5 “ Veicināt konkurētspēju vietējā un globālajā tirgū” noteiktos uzstādījumus.  NACIONĀLĀ PROGRAMMA:  Projekta ideja atbilst Latvijas Nacionālās attīstības plāna 2021.-2027. gadam prioritātei “Uzņēmumu konkurētspēja un materiālā labklājība”, ievērojot Rīcības virziena “Produktivitāte, inovācija un eksports” noteiktos uzstādījumus. |
| 8. | **Projekta idejas iesniedzēja** **ieguvums** **īstenojot projektu** (pamatojumu plānotajām darbībām, iegūstamās zināšanas, tehniskais nodrošinājums u.tml.) | Projekts veicinās “viedo ciemu” atbalsta politiku Zemgales reģionā, sekmēs lauku MVU attīstību un IKT risinājumu pielietojumu uzņēmējdarbības procesos, ļaus pilnveidot visu iesaistīto pušu izpratni par “viedo ciemu” koncepciju un to pozitīvo ietekmi uz lauku iedzīvotāju sociālo un ekonomisko dzīvi. |
| 9. | **Projekta idejas sasaiste (t.sk., demarkācija, papildinātība) ar citiem uzsāktajiem vai īstenotiem projektiem attiecīgajā sfērā** (īss apraksts par to, kā piedāvātais projekts atšķiras vai papildina citus uzsāktos/īstenotos projektus) | Projekts papildinās zināšanas un iegūto pieredzi [INNOGROW (PGI00241)](https://projects2014-2020.interregeurope.eu/innogrow/) projektā, it īpaši zināšanas un labās prakses par inovācijām, IKT tehnoloģijām lauku MVU konkurētspējas palielināšanai un attīstībai. |
| 10 | **Projekta idejas iesniedzēja funkcija**, kas tiek nodrošināta, **un kapacitāte,** īstenojot projektu | Saskaņā ar Reģionālās attīstības likuma 16.1 pantu plānošanas reģioni veic attīstības plānošanas dokumentu izstrādi, koordinē un veicina plānošanas reģiona attīstības pasākumu īstenošanu, uzraudzību un novērtēšanu. Tādējādi projektā plānotās aktivitātes palīdzēs sasniegt Zemgales plānošanas reģiona Attīstības programmā un Rīcības plānā nospraustos mērķus. |
| 11. | Projekta ietvaros plānotā sadarbība/**projekta partneri** un to loma | Projekta partneri:  1. Dienvidvarmijas vietējā rīcības grupa (Vadošais partneris, Polija).  2. Milānas poliedra-politehnikums (Konsultatīvais partneris, Itālija).  3. Zemgales plānošanas reģions (Latvija).  4. IFKA-Publiskais industriālās attīstības fonds (Ungārija).  5. Kantabrijas reģionālā valdība (Spānija).  6. Ballyhoura attīstības aģentūra (Īrija).  7. Euromontana (Francija).  8. IFLS-Lauku attīstības pētniecības institūts (Vācija). |
| 12. | **Finansējuma avots** (fonds) | Interreg Europe 2021-2027 programma (ERDF) |
| 13. | Projekta **kopējais** indikatīvais **finansējums (EUR)** (programmas līdzfinansējums plus pašu līdzfinansējuma daļa), no tā: | 4 000 000.00 EUR |
| **Projekta idejas iesniedzēja budžeta daļa projektā** (EUR), no tā: | 175 000.00 EUR |
| Programmas līdzfinansējuma daļa (EUR) | 140 000.00 EUR (80%) |
| Pašu līdzfinansējuma daļa (EUR) | 35 000.00 EUR (20%) |
| **No pašu līdzfinansējuma daļas nepieciešamais valsts budžeta līdzfinansējums** (EUR) | 35 000.00 EUR (20%) |
|  | No valsts budžeta nepieciešamā **dotācija projekta priekšfinansējuma** nodrošināšanai (EUR) | 35 000.00 EUR |
| 14. | Indikatīvais projekta ī**stenošanas laiks** (no - līdz) | 01.09.2022 – 31.08.2025 (1.fāze - 36 mēneši);  01.09.2025 – 31.08.2026 (2.fāzes – 12 mēneši). |
| 15. | Projekta rezultātu ilgtspējas nodrošināšana (vai un cik liels finansējums būs nepieciešams projekta rezultātu uzturēšanai, t.i. uzturēšanas izdevumi un to finansēšanas avots) | Projekta rezultātu uzturēšana tiks nodrošināta no Zemgales Plānošanas reģiona budžeta līdzekļiem. |
|  |  |  |

ZPR izpilddirektors V.VEIPS.