*Pielikums*

*ZPRAP 17.05.2022. lēmumam Nr.55., prot Nr.12.*

**Projekta idejas veidlapa**

|  |  |  |
| --- | --- | --- |
|  |  |  |
| 1. | **Ministrijas struktūrvienība, padotības iestāde, arī atvasināta publiskā persona, un kapitālsabiedrība**, kas iesniedz projekta ideju izskatīšanai IPIK | Zemgales plānošanas reģions |
| 2. | **Projekta** **nosaukums** (arī angļu valodā, ja projekta valoda būs angļu valoda) | Sabiedriskā transporta uzlabošana, izmantojot pārvadāšanas pakalpojumus pēc pieprasījuma un automatizētus transportlīdzekļus - Policy4AV  /  Improving public transport policies by on-demand transport & automated vehicles – Policy4AV |
| 3. | **Projekta statuss uz idejas iesniegšanas brīdi** (piemēram, uzsākta projekta izstrāde, izstrādāts tehniskais projekts, projekts sagatavots iesniegšanai otrajā atlases kārtā) | Projekts ir izstrādes posmā. |
| 4. | **Programmas**/aktivitātes, kurā plānots pieteikt projektu, **pilns nosaukums latviešu un angļu valoda (ja attiecināms)**  Datumi, no kura **līdz kuram** projektus var iesniegt programmā, **saite uz programmas tīmekļa vietni**, kur norādīti programmas līdzfinansējuma saņemšanas nosacījumi | Interreg Europe 2021-2027  **Uzsaukums:** 1.uzskaukums (1st call), 05.04.2022 – 31.05.2022  <https://www.interregeurope.eu/projects/apply-for-funding/> |
| 5. | Īss projekta ietvaros **plānoto darbību apraksts** (darbības, pasākumi, arī mērķa grupas) | **Projekta mērķis:**  Projekta mērķis ir uzlabot un atbalstīt sabiedriskā transporta politiku un stratēģijas, izmantojot pārvadāšanas pakalpojumus pēc pieprasījuma un bezpilota transportlīdzekļus projekta partneru reģionos. Mērķis tiks sasniegts caur politikas apguvi, Eiropas starpreģionālo sadarbību un pieredzēs apmaiņu visām iesaistītājām pusēm.  **Projekta mērķa grupa:**  Pašvaldības, valsts iestādes, attīstības politikas veidotāji, mobilitātes un transporta jomas organizācijas un NVO, augstākas izglītības un pētniecības iestādes, automatizēta bezpilota transporta organizācijas.  **Projekta aktivitātes:**   * Sekmēt valsts iestāžu kapacitāti un zināšanas pārvadāšanas pakalpojumos pēc pieprasījuma un automatizēto transportlīdzekļu politikas atbalstā; * Uzlabot nacionālo/reģionālo politiku pārvadāšanas pakalpojumos pēc pieprasījuma un bezpilota transportlīdzekļu politikas jomā; * Uzlabot reģionālo iesaistīto pušu speciālistu zināšanas un izpratni par pārvadāšanas pakalpojumiem pēc pieprasījuma un automatizēto transportlīdzekļu risinājumiem; * Starptautiskās darba grupas; * Reģionālās iesaistīto pušu darba grupas; * Pieredzes apmaiņa starp partneru reģioniem un pieredzes apmaiņas vizītes; * Reģionālo un starptautisko labo prakšu identificēšana un pārņemšana; * Reģionāla rīcības plāna izstrāde. |
| 6. | Īss projekta ietvaros **sasniedzamo rezultātu apraksts** (iekārtas, būves, infrastruktūra, rokasgrāmatas, filmas, pētniecības darbi u.tml.) | **Projekta rezultāti:**   * Uzlabotas publiskā sektora speciālistu zināšanas par pārvadāšanas pakalpojumu pēc pieprasījuma un automatizēto transportlīdzekļu atbalsta politiku; * Pārvadāšanas pakalpojumu pēc pieprasījuma un automatizēto transportlīdzekļu politikas rekomendācijas, vadlīnijas un labas prakses nodrošināšana ar iespējamo rezultātu pārnesi Zemgales reģionā; * Uzlabota mobilitātes un sabiedriskā transporta politika; * Izstrādāts reģionālais rīcības plāns. |
| 7. | **Projekta sasaiste ar nozares politikas plānošanas dokumentiem un nozares politikas ieviešanu** (atsauces uz politikas plānošanas dokumentiem, normatīvajiem aktiem, vadlīnijām un tml.), | REĢIONĀLĀ PROGRAMMA:  Projekta ideja atbilst Zemgales plānošanas reģiona Attīstības programmas 2021.-2027. gadam P4 prioritātei “ Viedā mobilitāte un infrastruktūra”, ievērojot Rīcības virziena 4.1. “Attīstības centru sasniedzamības nodrošināšana”, kā arī Rīcības virziena 4.2. “Ilgtspējīga un moderna mobilitāte” noteiktos uzstādījumus.  NACIONĀLĀ PROGRAMMA:  Projekta ideja atbilst Latvijas Nacionālās attīstības plāna 2021.-2027. gadam prioritātei “Kvalitatīva dzīves vide un teritoriju attīstība”, ievērojot Rīcības virziena “Daba un vide – “Zaļais kurss” noteiktos uzstādījumus. |
| 8. | **Projekta idejas iesniedzēja** **ieguvums** **īstenojot projektu** (pamatojumu plānotajām darbībām, iegūstamās zināšanas, tehniskais nodrošinājums u.tml.) | Projekts uzlabos sabiedriskā transporta politiku un stratēģijas, izmantojot efektīvas metodes pārvadāšanas jomā un inovatīvus bezpilota transporta risinājumus, kā arī uzlabos iesaistīto pušu izpratni un zināšanas. |
| 9. | **Projekta idejas sasaiste (t.sk., demarkācija, papildinātība) ar citiem uzsāktajiem vai īstenotiem projektiem attiecīgajā sfērā** (īss apraksts par to, kā piedāvātais projekts atšķiras vai papildina citus uzsāktos/īstenotos projektus) | Projekts papildinās zināšanas un iegūto pieredzi [Sohjoa](https://www.sohjoabaltic.eu/) projektā par bezpilota transportlīdzekļu mobilitāti, it īpaši zināšanas un labās prakses par pārvadāšanas pakalpojumiem pēc pieprasījuma un automatizēto transportlīdzekļu risinājumiem. |
| 10 | **Projekta idejas iesniedzēja funkcija**, kas tiek nodrošināta, **un kapacitāte,** īstenojot projektu | Saskaņā ar Reģionālās attīstības likuma 16.1 pantu plānošanas reģioni veic attīstības plānošanas dokumentu izstrādi, koordinē un veicina plānošanas reģiona attīstības pasākumu īstenošanu, uzraudzību un novērtēšanu. Tādējādi projektā plānotās aktivitātes palīdzēs sasniegt Zemgales plānošanas reģiona Attīstības programmā un Rīcības plānā nospraustos mērķus. |
| 11. | Projekta ietvaros plānotā sadarbība/**projekta partneri** un to loma | Projekta partneri:  1. Helmondas pilsēta (Vadošais partneris, Nīderlande).  2. Bīlefeldes pilsēta (Dānija).  3. Zemgales plānošanas reģions (Latvija).  4. Transports Malta (Malta).  5. Santa Maria de Feira pašvaldība (Portugāle).  6. Kordis JMK (Čehija).  7. POLIS (Beļģija). |
| 12. | **Finansējuma avots** (fonds) | Interreg Europe 2021-2027 programma (ERDF) |
| 13. | Projekta **kopējais** indikatīvais **finansējums (EUR)** (programmas līdzfinansējums plus pašu līdzfinansējuma daļa), no tā: | 1 960 000.00 EUR |
| **Projekta idejas iesniedzēja budžeta daļa projektā** (EUR), no tā: | 240 000.00 EUR |
| Programmas līdzfinansējuma daļa (EUR) | 192 000.00 EUR (80%) |
| Pašu līdzfinansējuma daļa (EUR) | 48 000.00 EUR (20%) |
| **No pašu līdzfinansējuma daļas nepieciešamais valsts budžeta līdzfinansējums** (EUR) | 48 000.00 EUR |
|  | No valsts budžeta nepieciešamā **dotācija projekta priekšfinansējuma** nodrošināšanai (EUR) | 48 000.00 EUR |
| 14. | Indikatīvais projekta ī**stenošanas laiks** (no - līdz) | 01.09.2022 – 31.08.2025 (1.fāze - 36 mēneši);  01.09.2025 – 31.08.2026 (2.fāze – 12 mēneši). |
| 15. | Projekta rezultātu ilgtspējas nodrošināšana (vai un cik liels finansējums būs nepieciešams projekta rezultātu uzturēšanai, t.i. uzturēšanas izdevumi un to finansēšanas avots) | Projekta rezultātu uzturēšana tiks nodrošināta no Zemgales Plānošanas reģiona budžeta līdzekļiem. |
|  |  |  |

ZPR izpilddirektors V.VEIPS.